सहायक अध्यापक भर्ती परीक्षा में उत्तीर्ण और काउंसलिंग से बाहर किए गए विभिन्न जिलों से आये सैकड़ों की संख्या में अभ्यर्थी शुक्रवार दोपहर को विधानसभा के सामने पहुँच गए। इस दौरान अभ्यर्थी सड़क पर लेटकर प्रदर्शन करने लगे। पुलिस ने उन्हें बैरिकेडिंग लगाकर रोक रोका तो वह उग्र हो गए। प्रदर्शन कर रहे अभ्यर्थी लोहे की बैरिकेडिंग तोड़कर बवाल करते हुए जब पुलिस से भिड़ गए तो पुलिस ने उन पर बर्बर लाठीचार्ज कर दिया। अचानक कुछ सेकेंड में ही वहां लाठीचार्ज से भगदड़ मच गई। लाठीचार्ज में कई के सिर फट गए। जिन्हे पुलिस ने सिविल अस्पताल में भर्ती कराया है। लाठीचार्ज के दौरान कई सहायक अभ्यर्थी घायल हो गए और कर्ई मौके पर ही बेहोश हो गए है। काफी देर तक चले हंगामे के बाद पुलिस ने किसी तरह स्थिति संभाली। हालांकि इस दौरान उधर की यातायात व्यवस्था ध्वस्त हो गई। जिसे घंटो की मशक्कत के बाद सही किया जा सका। हंगामे के बाद मौके पर भारी सख्या में पुलिस बल को तैनात कर दिया गया। वहीं कई अभ्यर्थियों को गिरफ्तार किया गया है।